בס"ד, שבט תשע"ח **עיון והעמקה בדף היומי, הרב אודי שורץ**

עבודה זרה דף כ', ונשמרת מכל דבר רע

**א. גדר האיסור – שני דינים בהסתכלות אסורה**

1. **עבודה זרה, דף כ' עמוד ב':** "ת"ר: ונשמרת מכל דבר רע - שלא יהרהר אדם ביום ויבוא לידי טומאה בלילה".
2. **שם, עמוד א':** "מיתיבי: ונשמרת מכל דבר רע - שלא יסתכל אדם באשה נאה ואפילו פנויה, באשת איש ואפי' מכוערת".
3. **ספרי במדבר, פיסקה קט"ו:** "ואחרי עיניכם, זו זנות ... ולא תתורו אחרי לבבכם ואחרי עיניכם מגיד שהעינים הולכות אחר הלב או הלב אחר העינים".
4. **ברכות, דף י"ב:** "דתניא: אחרי לבבכם - זו מינות, וכן הוא אומר: אמר נבל בלבו אין אלהים, אחרי עיניכם - זה הרהור עבירה, שנאמר: ויאמר שמשון אל אביו אותה קח לי כי היא ישרה בעיני, אתם זונים - זה הרהור עבודה זרה, וכן הוא אומר: ויזנו אחרי הבעלים".
5. **רמב"ם תשובה, ד' ד':** "ומהן חמשה דברים העושה אותן אין חזקתו לשוב מהן, לפי שהם דברים קלים בעיני רוב האדם ונמצא חוטא והוא ידמה שאין זה חטא, ואלו הן: ... (ג) המסתכל בעריות מעלה על דעתו שאין בכך כלום שהוא אומר וכי בעלתי או קרבתי אצלה, והוא אינו יודע שראיית העינים עון גדול שהיא גורמת לגופן של עריות שנאמר ולא תתורו אחרי לבבכם ואחרי עיניכם".
6. **שו"ת אגרות משה, אבן העזר א' ס"ט:** "והנה שני עניני איסור הרהור יש האחד מקרא דונשמרת מכל דבר רע ... והשני מקרא ד"אחרי עינכם", ואינו מצד חששת הוצאת זרע לבטלה אלא הוא איסור מלהרהר לעשות העברה דזנות ... ולכן יש חילוק בנשים דבאיסור הרהור מקרא דונשמרת ליתנהו דאינו גורם להן שום דבר, אבל איסור הרהור מקרא דאחרי עיניכם שהוא שלא להרהר לעבור עברת זנות איכא גם בנשים".
7. **רמב"ם איסורי ביאה, כ"א ב':** "ואסור לאדם לקרוץ בידיו וברגליו או לרמוז בעיניו לאחת מן העריות או לשחוק עמה או להקל ראש ואפילו להריח בשמים שעליה או להביט ביפיה אסור, ומכין למתכוין לדבר זה מכת מרדות, והמסתכל אפילו באצבע קטנה של אשה ונתכוון להנות כמי שנסתכל במקום התורף ואפילו לשמוע קול הערוה או לראות שערה אסור. והדברים האלו אסורים בחייבי לאוין".
8. **רמב"ם שם, י"ט-כ"א:** "וכן אסור לאדם שיקשה עצמו לדעת או יביא עצמו לידי הרהור, אלא אם יבא לו הרהור יסיע לבו מדברי הבאי לדברי תורה, שהיא אילת אהבים ויעלת חן, לפיכך אסור לאדם לישן על ערפו ופניו למעלה עד שיטה מעט כדי שלא יבוא לידי קישוי. ולא יסתכל בבהמה ובחיה ועוף בשעה שמזדקקין זכר לנקבה, ומותר למרביעי בהמה להכניס כמכחול בשפופרת מפני שהן עסוקין במלאכתן לא יבואו לידי הרהור. וכן אסור לאדם להסתכל בנשים בשעה שהן עומדות על הכביסה, אפילו להסתכל בבגדי צמר של אשה שהוא מכירה אסור, שלא יבוא לידי הרהור".
9. **שולחן ערוך אבן העזר, כ"א א':** "צריך אדם להתרחק מהנשים מאד מאד. ואסור לקרוץ בידיו או ברגליו ולרמוז בעיניו לאחד מהעריות. ואסור לשחוק עמה, להקל ראשו כנגדה או להביט ביופיה".
10. **בית שמואל, שם:** "או להביט ביופיה - הר"י כתב דאסור מדאורייתא שנאמר לא תתורו אחרי עיניכם, והרמב"ם ס"ל מדרבנן, ובפנויה לכ"ע מדברי קבלה. והרהור – אפילו בפנויה אסור מדאורייתא".
11. **שו"ת אגרות משה, אבן העזר א' נ"ו:** "הנה בדבר שאסור לילך במקומות שהנשים יושבות והולכות מגולות בשרן ממקומות שצריכין להיות מכוסות כמו אצל חוף הים ולרחוץ עמהם בימים ובנהרות ... הסתכלות שיהיה שייך לאיסור גילוי עריות הוא רק כעובדא דהתם שהאשה באה או שהובאה לזה שיסתכל בערמומיתה, אבל מה שהוא הולך למקום שנשים נמצאות מגולות בבשרן אין זה שייך לג"ע אלא שהוא איסור אחר דמביא לידי הרהור ועובר על ונשמרת מכל דבר שהוא איסור הרהור שיש לחוש שיבא מזה להוצאת זרע לבטלה וגם לפעמים בא תיכף להוצאת זרע ... אך אפשר אולי לומר שהאיסור דהלכה ב' (ברמב"ם) הוא ג"כ איסור קריבה אבל בלא נגיעה הוא רק מדרבנן ... אבל איסור זה הוא רק בכוונה ליהנות מזה ולכן כתב אפילו באצבע קטנה שהוא ממקום שהדרך להיות מגולה דכיון שנתכוין ליהנות אין לחלק בין מקום שצריך להיות מגולה למקום שדרכן לכסות. ובהלכה כ"א איירי בלא כוונה ליהנות מ"מ אסור להסתכל במקום שדרכן להיות מכוסה אף שאין בזה ענין קריבה מחשש שלא יבא לידי הרהור ... ואיכא לפ"ז בהסתכלות במקומות שדרכן לכסות בכוונה ליהנות ב' איסורין אחד מצד קריבות ואחד מצד הרהור, ובמקומות שדרכן לגלות במכוין ליהנות רק איסור קריבה, ובלא כוונה ליהנות יהיה אסור רק במקום שדרכן לכסות ורק מצד חשש הרהור".
12. **משנה ברורה, ע"ה ס"ק ז':** "וראיה בעלמא לפי תומו בלא נהנה - שרי, אם לא מצד המוסר. ובספר "מנחת שמואל" הוכיח, דאדם חשוב יש לו ליזהר בכל גווני".
13. **רמב"ם, סוף הלכות איסורי ביאה:** "אין לך דבר בכל התורה כולה שהוא קשה לרוב העם לפרוש אלא מן העריות והביאות האסורות, אמרו חכמים בשעה שנצטוו ישראל על העריות בכו וקבלו מצוה זו בתרעומות ובכיה שנאמר בוכה למשפחותיו על עסקי משפחות. ואמרו חכמים גזל ועריות נפשו של אדם מתאוה להן ומחמדתן, ואין אתה מוצא קהל בכל זמן וזמן שאין בהן פרוצין בעריות וביאות אסורות, [ועוד] אמרו חכמים רוב בגזל מיעוט בעריות והכל באבק לשון הרע. לפיכך ראוי לו לאדם לכוף יצרו בדבר זה ולהרגיל עצמו בקדושה יתירה ובמחשבה טהורה ובדעה נכונה כדי להנצל מהן, ויזהר מן הייחוד שהוא הגורם הגדול ... וכן ינהוג להתרחק מן השחוק ומן השכרות ומדברי עגבים שאלו גורמין גדולים והם מעלות של עריות, ולא ישב בלא אשה שמנהג זה גורם לטהרה יתירה, גדולה מכל זאת אמרו יפנה עצמו ומחשבתו לדברי תורה וירחיב דעתו בחכמה שאין מחשבת עריות מתגברת אלא בלב פנוי מן החכמה, ובחכמה הוא אומר אילת אהבים ויעלת חן דדיה ירווך בכל עת באהבתה תשגה תמיד".

**ב. "בעבידתיה טריד"**

1. **עבודה זרה, דף כ':** "ולטעמיך, הא דאמר רב יהודה: מין במינו מותר להכניס כמכחול בשפופרת, הא קא מסתכל! אלא בעבידתיה טריד, ה"נ בעבידתיה טריד".
2. **רמב"ם איסורי ביאה, כ"א כ':** "ומותר למרביעי בהמה להכניס כמכחול בשפופרת מפני שהן עסוקין במלאכתן לא יבואו לידי הרהור".
3. **שולחן ערוך יורה דעה, קצ"ה י"ז:** אם בעלה רופא, אסור למשש לה הדפק. הגה: ולפי מה שכתבתי דנוהגין היתר אם צריכה אליו דמשמש לה, כ"ש דמותר למשש לה הדפק אם אין רופא אחר וצריכה אליו ויש סכנה בחליה".
4. **ש"ך שם:** "דודאי אף להרמב"ם ליכא איסור דאורייתא אלא כשעושה כן דרך תאוה וחיבת ביאה כמש"ל סי' קנ"ז ס"ק י' מה שאין כן הכא וכן המנהג פשוט שרופאים ישראלים ממששים הדפק של אשה אפילו אשת איש או עובדת כוכבים אף על פי שיש רופאים אחרים עובדי כוכבים וכן עושים שאר מיני משמושים ע"פ דרכי הרפואה אלא הדבר פשוט".
5. **קידושין, דף פ"ב:** "כל שעסקיו עם הנשים לא יתיחד עם הנשים".
6. **רא"ש שם, סימן כ"ז:** "ור"ח ז"ל פי' כל שעסקיו עם הנשים אף על פי שנושא ונותן תמיד עמהן לא יתייחד עמהם. משמע שרוצה לומר אף על פי שהיה ראוי להתיר לו יותר משום דבעבידתיה טריד או משום דאינו יכול ליזהר אפ"ה אסור".
7. **תענית, דף כ"א:** "אבא אומנא הוה אתי ליה שלמא ממתיבתא דרקיעא כל יומא ... ומאי הוו עובדיה דאבא אומנא? דכי הוה עביד מילתא הוה מחית גברי לחוד ונשי לחוד, ואית ליה לבושא דאית ביה קרנא דהוות בזיעא כי כוסילתא. כי הוות אתיא ליה איתתא הוה מלביש לה, כי היכי דלא ניסתכל בה".
8. **שו"ת אגרות משה, יורה דעה ג' נ"ד:** "וכל ההיתר הוא משום דאין עושים דרך תאוה וחיבת ביאה אלא לצורך אחר, ומצד הרהור בעבידתייהו טרידי, וגם אולי מסלק זה גם הא דאף שלא בדרך תאוה וחיבת ביאה נמי מסתבר שאיכא איסור דרבנן ... וא"כ צריך לומר שמה שמסיק הש"ך אחר שכתב שליכא איסור דאורייתא אלא בדרך חיבת ביאה וכן המנהג פשוט שרופאים ישראלים ממשמשים הדפק של אשה ואפילו א"א או נכרית אף על פי שיש רופאים עכו"ם וכן עושים שאר מיני משמושים ע"פ דרכי הרפואה, שמה שמותר להו אף מדרבנן הוא משום דבעבידתייהו טרידי מועיל לסלק איסור זה ... ועיין בתענית בעובדא דאבא אומנא דלא סמך על הא דבעבידתיה טריד והיה מקיז דם לנשים באופן שלא היה מסתכל בה ולא נוגע בה, ואף שהוא מדת חסידות מ"מ אם לא היה שום חשש לא היה שייך מדת חסידות בזה, ולא היה זוכה בשביל חומרת דבר שאין לזה טעם וצורך למישדר ליה שלמא ממתיבתא דרקיעא כל יומא ... ".
9. **שו"ת עשה לך רב, א' ס"ח:** "שאלה: הנני חובש בצה"ל, וחלק מתפקידי הוא להזריק זריקות. במקרה שאין חובשות או אחיות אשר הן נותנות זריקות לבנות, ויש צורך בהזרקת זריקה לבת (שלא לצורך פיקוח נפש) במקומות המכוסים, והיא פונה אלי בבקשה להזריק לה. האם צריך אני להפנותה לחובש אשר איננו דתי.

תשובה: חושש אתה כנראה להרהורי עבירה, ואולי אף לתוצאה חמורה מכך. ובאמת שהרהורי עבירה אסורים מן התורה ... מן הראוי להקפיד שתמיד תהיינה במרפאות צה"ל אחיות או חובשות, כשם שגם בחיים האזרחיים יש להקפיד במדת האפשר שרופאות תטפלנה בנשים ולא רופאים. אלא שאם כבר נזדמן מקרה כזה שאין במרפאה אחיות או חובשות, ואם תסרב אתה להזריק לחיילת זריקה, הרי שהיא תפנה בהכרח לחובש לא - דתי נראה לי שטוב יותר שאתה תזריק לה הזריקה. בראש וראשונה שבמקרה כזה חשש הרהור נדחה קצת, וכך נראה מאותה סוגיא בגמרא לגבי ענין אחר הקשור בהרהור, שאמרו שם "אומן בעבידתיה טריד", וגם בנדון שלנו הרי אתה עוסק במלאכתך והיא אחראית ביותר והרהור נדחה. זאת ועוד, נראה לי שעדיף שאדם דתי יעשה זאת מאשר לא דתי ... מעתה, אדם הפרוץ בהרהורי עבירה, אף כאשר עוסק בהגשת עזרה רפואית, אם יהרהר בעבירה, לאיסור תחשב לו. לכן עדיף שאתה כאדם דתי תזריק לה הזריקה. אלא שרצוני להזהירך שמא ח"ו מתוך התרגשותך היתירה מחשש הרהורי עבירה, תכשל בביצוע המשימה העיקרית של הזריקה, ולא תעשנה בזהירות הראויה, ותגרום ח"ו לנזק בריאותי לחיילת. ולכן אם תאמוד עצמך שזה לא ישפיע עליך במאומה, ולא תתבלבל במילוי תפקידך הרפואי, רצוי יותר שאתה תעשה הזריקה, וה' יסייע בידך ונשמרת מכל דבר רע, וכדברי רבותינו (שבת ק"ד. ועוד) הבא ליטהר מסייעין אותו".

1. **שו"ת עשה לך רב, ט' כ"ז:** "... בראש וראשונה יש להניח בפשיטות, שאותה אשה לא היתה בחינת חולה שיש בו סכנה, שלגביו הכל דחוי, וספק פיקוח - נפש דוחה כל התורה כולה. ופשוט שאם היתה נשקפת לה סכנה היה צריך להריצה מיד לבית - חולים. ולכן הרי היא בחינת חולה שאין בו סכנה. ובמקרה כזה יש לאיש לבקר אצל רופא ואשה אצל רופאה והוא מדרכי הצניעות לבד, ולא מכח הדין, משום ד"אומן בעבידתיה טריד" , אבל כשלא מדובר ברופא, ודאי שיש חשש הרהור, והרהורי עבירה אסורים מן התורה. מעתה, אותה אשה שבטנה כאבה לה ודאי שיכולה היתה לקבל טיפול רפואי גם בידי רופא - איש ואין בכך חשש, אף שעדיף רופאה - אשה אם היתה מצויה במקום, אבל מה שכתבת "שאם אותו אדם היה עושה לה עיסוי בבטנה היתה נרפאת" זאת לא אדע מנין לך, וכי כל כאב - בטן נרפא ע"י עיסוי, ואיך נתיר לסתם אדם דבר זה שיש בו הרהורי עבירה ואין כל בטחון שיעזור לה. ולגבי עיסוי עצמו, במדה והוא נעשה עפ"י הוראת רופא, נראה לי שאם המעסה הוא פיזייוטרפיסט מומחה למקצועו ובהשגחה רפואית, במוסד רפואי מכובד, ואין במקום אשה - מעסה והדבר נחוץ, יש להתיר ככל טפול רפואי דאומן בעבידתיה טריד. אבל טפול שיגרתי של עיסוי הנחוץ לבריאותו של אדם, שלא באופן דחוף, צריך להעשות ע"י איש לאיש ואשה לאשה, וזה פשוט וברור".